ⴰⵡⵡⵓⵔ:ⵜⵓⵏⵏⵓⵏⵜ/ⴰⵎⴳⵔⴰⴷ ⵉⴼⵓⵍⴽⵉⵏ

ⴰⴽⵔⵡⴰⵙ ⵏ ⵓⵎⴰⴹⴰⵍ 2022 ⴷ ⵜⴰⴱⵔⵣⴰ ⵜⵉⵙⵙ 22 ⵙⴳ ⵜⴱⵔⵣⵉⵡⵉⵏ ⵏ ⵓⴽⵔⵡⴰⵙ ⵏ ⵓⵎⴰⴹⴰⵍ ⵏ ⵜⴰⵛⴰⵎⵎⴰ ⵏ ⵓⴹⴰⵔ ⵉⵥⵍⵉⵏ ⵙ ⵜⵙⴹⵎⵉⵡⵉⵏ ⵜⵉⵏⴰⵎⵓⵔⵉⵏ ⵏ ⵉⵔⴳⴰⵣⵏ, ⵉⵜⵜⵓⵙⴽⴰⵔ ⴷⴷⴰⵡ ⵓⵎⴰⵍⵓ ⵏ ⵜⴰⵎⵓⵏⵜ ⵜⴰⴳⵔⴰⵖⵍⴰⵏⵜ ⵏ ⵜⵛⴰⵎⵎⴰ ⵏ ⵓⴹⴰⵔ (ⴼⵉⴼⴰ/FIFA) ⴳ ⵜⵎⵓⵔⵜ ⵏ ⵇⴰⵟⴰⵔ ⵙⴳ 20 ⴱⵕⴰⵢⵕ ⴰⵔ 18 ⴷⵓⵊⴰⵏⴱⵉⵔ 2022. ⴷⴼⴼⵉⵔ ⵜⴰⵖⵜⵙⵜ ⵏ ⵜⵙⴷⴰⵡⵉⵜ ⵜⴰⴳⵔⴰⵖⵍⴰⵏⵜ ⵏ ⵜⵛⴰⵎⵎⴰ ⵏ ⵓⴹⴰⵔ (ⴼⵉⴼⴰ/FIFA) ⵏⵏⴰ ⵉⴼⴽⴰⵏ ⵉⵣⵔⴼⴰⵏ ⵏ ⵓⵙⵏⵓⴱⴳ ⵉ ⵜⵎⵓⵔⵜ ⵜⴰⵇⴰⵟⴰⵔⵉⵜ ⴰⵙⵙ ⵏ 15 ⵢⵓⵏⵢⵓ 2018. ⵉⴳⴰ ⵓⴽⵔⵡⴰⵙ ⵏ ⵓⵎⴰⴹⴰⵍ 2022 ⵡⴰⵍⵍⵉ ⵔⴰⴷ ⵉⵜⵜⵓⵙⴽⵉⵔ ⵜⵉⴽⴽⵍⵜ ⵜⴰⵎⵣⵡⴰⵔⵓⵜ ⴳ ⵜⴰⵎⴰⵣⵉⵔⵜ ⵜⴰⵏⵙⵍⵎⵜ, ⴷ ⵜⵉⴽⴽⵍⵜ ⵜⵉⵙⵙ ⵙⵏⴰⵜ ⴳ ⵓⵎⵏⵥⴰⵡ ⵏ ⴰⵙⵢⴰ. ⵉⵙⵓⵔⴰⵔ ⴰⴽⴽⵯ ⵏⵏⴰ ⴳ ⵔⴰⴷ ⵜⵜⵓⵙⴽⵉⵔⵏ ⵉⵎⵏⴰⵍⴰⵜⵏ ⵍⵍⴰⵏ ⴳ 5 ⵜⵎⴷⵉⵏⵉⵏ, ⴰⴼⴰⴷ ⴰⴷ ⵓⵔ ⵢⵉⴳⵓⵜ ⵡⴰⴽⵓⴷ ⵏ ⵓⵎⵓⴷⴷⵓ ⵙⴳ ⵜⵎⴷⵉⵏⵜ ⵖⵔ ⵜⴰⵢⵢⴰⴹ. ⵉⴳⴰ ⵓⵎⵓⵏⴷⵢⴰⵍ ⵏ ⵇⴰⵟⴰⵔ 2022 ⵡⴰⵍⵍⵉ ⵎⵓ ⴰⴽⴽ ⵢⵓⵍⵉ ⵡⴰⵜⵉⴳ ⵏ ⵓⵃⵢⵢⵍ ⵏⵏⵙ ⴳ ⵓⵎⵣⵔⵓⵢ, ⵉⴷⴷⵖ ⵉⵍⴽⵎ ⵓⴳⴳⴰⵔ ⵏ 220ⵎⵍⵢⴰⵔ ⴷⵓⵍⴰⵔ. 

ⴰⵎⵓⵏⵜ ⴳ ⵜⴳⴰⵔⵉⵡⵉⵏ ⵏ ⵓⴽⵔⵡⴰⵙ ⵏ ⵓⵎⴰⴹⴰⵍ 2022 .. 32 ⵏ ⵜⵙⴹⵎⵉⵡⵉⵏ ⵜⵉⵏⴰⵎⵓⵔⵉⵏ, 31 ⴳⵉⵙⵏⵜ ⵣⵔⵢⵏⴷ ⴳ ⵜⵎⵙⵙⵉⵏⴼⵉⵏ ⵏ ⵓⴽⵔⵡⴰⵙ ⵏ ⵓⵎⴰⴹⴰⵍ 2022, ⴰⵎⵎⴰ ⵜⴰⵙⴹⵎⴰ ⵜⴰⵇⴰⵟⴰⵔⵉⵜ ⵜⵣⵔⵢ ⵙ ⵓⵡⵔⵎⴰⵏ ⴰⵛⴽⵓ ⵜⴳⴰ ⵇⴰⵟⴰⵔ ⵜⴰⵎⵓⵔⵜ ⵏ ⵓⵙⵏⵓⴱⴳ. ⴳⵔ 32 ⵏ ⵜⵙⴹⵎⵉⵡⵉⵏ ⵍⵍⴰⵏⵜ 20 ⴰⵎⵓⵏⵜ ⴳ ⵜⴱⵔⵣⴰ ⵏ  2014 ⴳ ⵓⴱⵔⴰⵣⵉⵍ, ⴷⵉⴳⵙⵏⵜ ⵜⴰⵙⴹⵎⴰ ⵜⴰⵍⵉⵎⴰⵏⵜ ⵏⵏⴰ ⵉⵜⵜⵏⵣⴰⵖⵏ ⵖⴼ ⵓⴽⵔⵡⴰⵙ ⵍⵍⵉ ⵜⵓⵡⵢ 2014, ⴳ ⵜⵙⴳⴰ ⵢⴰⴹⵏ ⵍⵍⴰⵏⵜ ⵜⵙⴹⵎⵉⵡⵉⵏ ⵏⵏⴰ ⵢⴰⵎⵓⵏ ⴳ ⵜⴳⴰⵔⵉⵡⵉⵏ ⵏ ⵓⵎⵓⵏⴷⵢⵢⴰⵍ ⵜⵉⴽⴽⵍⵜ ⵜⴰⵎⵣⵡⴰⵔⵓⵜ ⴳ ⵓⵎⵣⵔⵓⵢ ⵏⵏⵙⵏⵜ, ⴰⵎ ⵜⴰⵙⴹⵎⴰ ⵜⴰⵏⴰⵎⵓⵔⵜ ⵜⴰⵇⴰⵟⴰⵔⵉⵜ. ⵜⵜⵓⵙⴽⴰⵔⵏ 64 ⵏ ⵉⵎⵏⴰⵍⴰⵜⵜ ⴳ 8 ⵏ ⵉⵙⵓⵔⴰⵙⵏ ⴳ 5 ⵏ ⵜⵎⴷⵉⵏⵉⵏ, ⴰⵎⵏⴰⵍⴰ ⴰⵎⴳⴳⴰⵔⵓ ⵉⵜⵜⵢⵓⵔⴰⵔ ⴳ ⵓⵙⵓⵔⴰⵔ ⵍⵓⵙⴰⵢⵍ ⴳ ⵜⵎⴰⵥⵓⵏⵜ ⴷⴰⵡⵃⴰ ⴰⵙⵙ ⵏ 18 ⴷⵓⵊⴰⵏⴱⵉⵔ 2022. ⵜⵉⵡⵉ ⵍ'ⴰⵔⵊⵓⵏⵜⵉⵏ ⴰⴽⵔⵡⴰⵙ ⵏ ⵓⵎⴰⴹⴰⵍ ⴹⴰⵔⴰⵜ ⵏ ⵎⴰ ⴰⴷ ⵜⵔⵏⴰ ⴼⵕⴰⵏⵚⴰ  ⴳ ⵓⵎⵏⴰⵍⴰ ⵏ ⵜⴳⵉⵔⴰ ⵙ ⵜⴰⵢⵜⵉⵡⵉⵏ ⵏ ⵜⵏⴼⴳⵓⵔⵜ ⵍⵍⵉⵖ ⵢⴰⴼⵓⴹ ⵓⵏⵎⴰⵍⴰ ⵙ ⵓⵎⵙⴰⵙⴰ ⴽⵕⴰⴹⵜ ⵜⵎⵙⵙⵡⵉⵜⵉⵏ ⵎⵏⵉⴷ ⴽⵕⴰⴹⵜ ⴳ 120" ⵏ ⵜⵓⵙⴷⴰⴷⵜ.